**აჭარის ავტონომიური რესპუბლიკის 2018-2021 წლების**

**პრიორიტეტები**

აჭარის ავტონომიური რესპუბლიკის მთავრობის სოციალურ-ეკონომიკური პოლიტიკის მიზანია, შექმნას თავისუფალი, ერთიანი, დემოკრატიული, სამართლიანი, ადამიანის განვითარებისა და საქმიანობის თავისუფლებაზე დაფუძნებული სახელმწიფოს მშენებლობაში რეგიონის სრულფასოვანი და სრულუფლებიანი მონაწილეობის წინა პირობები.

წინამდებარე დოკუმენტი წარმოადგენს აჭარის ავტონომიური რესპუბლიკის საშუალოვადიან კონცეფციას, რომლის მიხედვითაც განსაზღვრულია მთავრობის საქმიანობის პრიორიტეტული მიმართულებები:

საქართველოს კანონმდებლობით დადგენილი წესით, აჭარის ავტონომიური რესპუბლიკის შემოსავლების ფარგლებში საბიუჯეტო პოლიტიკის განსაზღვრა და განხორციელება;

მდგრადი ეკონომიკური ზრდა და დასაქმების ხელშეწყობა;

აჭარის ავტონომიური რესპუბლიკის ქონების მართვისა და განკარგვის ეფექტიანობის ამაღლება;

აჭარის საინვესტიციო პოტენციალის მარკეტინგი;

გარემოს და ბუნებრივი რესურსების დაცვა, მოსახლეობის ეკოლოგიური უსაფრთხოების სფეროს კონტროლი და ზედამხედველობა, გარემოს ინტეგრირებული მართვის ხელშეწყობა, გეოლოგიური მონიტორინგი, საზოგადოების ეკოლოგიური ცნობიერების ამაღლება, გარემოს დაცვის სფეროსთან დაკავშირებულ საკითხებზე სხვადასხვა ადგილობრივ და საერთაშორისო სამთავრობო და არასამთავრობო ორგანიზაციებთან თანამშრომლობა.

ტყეების მდგრადი მართვა, ტყის ბუნებრივი და ანთროპოგენული ზემოქმედებისაგან დაცვა და ბიომრავალფეროვნების შენარჩუნება, ტყის აღდგენა, ტყის რესურსების ეფექტიანი გამოყენება, ტყის რესურსებით სარგებლობისა და სატყეო სექტორის მართვის საკითხებთან დაკავშირებით მოსახლეობის ცნობიერების ამაღლება; ორგანიზაციის მიერ დებულებითა და კანონმდებლობით განსაზღვრული ფუნქციების განხორციელება;

რეგიონის მდგრადი და ჰარმონიული განვითარების უზრუნველსაყოფად ერთერთ მნიშვნელოვან საკითხს წარმოადგენს გამართული ინფრასტრუქტურის შექმნა, მოვლა და მისი განვითარება. გამართული საგზაო, ნაპირდაცვითი, სამელიორაციო, საინჟინრო-კომუნალური და ენერგოუზრუნველყოფის ინფრასტრუქტურის შექმნისადმი ხელშეწყობა დარგში სახელმწიფო პოლიტიკის გატარების მნიშვნელოვან პრიორიტეტს წარმოადგენს.

რეგიონის ტურიზმისა და კურორტების განვითარების ხელშეწყობა, რეგიონის ტურისტული შესაძლებლობების გამოვლენა, ტურისტული პროდუქტების გამრავალფეროვნება და რეგიონის ცნობადობის გაზრდა საერთაშორისო და შიდა ბაზარზე, ურთიერთთანამშრომლობითა და ინოვატორული ინიციატივებით პარტნიორებისა და დაინტერესებული პირების დახმარებით ხარისხის სტანდარტის ამაღლება.

ზოგადი, პროფესიული და უმაღლესი განათლების ხარისხის გაუმჯობესება, უწყვეტი განათლების ხელშეწყობა. ზოგადსაგანმანათლებლო დაწესებულებების ინფრასტრუქტურის გაუმჯობესება. სკოლის შემდგომი ფორმალური განათლების ორიენტირება შრომის ბაზრის მოთხოვნებსა და რეგიონის საჭიროებებზე. განათლების ხელმისაწვდომობის გაზრდა სოციალურად დაუცველი და სპეციალური საგანმანათლებლო საჭიროებების მქონე პირებისათვის. უმაღლესი განათლებისა და სამეცნიერო კვლევების ხელშეწყობა;

აჭარის ტერიტორიაზე არსებული კულტურის ძეგლების დაცვა-შენარჩუნება. აჭარის მუზეუმებისა და გალერეების მოდერნიზება და მართვის წესებისა და რეგულაციების შემუშავება საერთაშორისო სტანდარტების მიხედვით. ფოლკლორის და ხალხური შემოქმედების ხელშეწყობა, შენარჩუნება და პოპულარიზაცია. სახვითი, გამოყენებითი და მულტიმედიური ხელოვნების ხელშეწყობა და მისი შემდგომი პოპულარიზაცია. სასცენო და სამუსიკო ხელოვნების განვითარების ხელშეწყობა. კულტურული ტურიზმის განვითარების ხელშეწყობა. ხელოვნების და კულტურის სფეროში პროფესიული დონის ამაღლება და კვალიფიციური კადრების მომზადება.

ჯანსაღი ცხოვრების წესის პოპულარიზაცია და მასობრივ სპორტში მოქალაქეთა ჩართულობის გაზრდა. პროფესიული სპორტის მხარდაჭერა და სპორტული მიღწევების გაუმჯობესება. სპორტის ინფრასტრუქტურის რეაბილიტაცია და განვითარება.

მოსახლეობის სხვადასხვა ჯგუფების, მათ შორის სოციალურად დაუცველი კატეგორიის მოსახლეობის სამედიცინო მომსახურებასთან დაკავშირებული იმ ფინანსური რისკებისაგან დაცვა, რომელიც ვერ იფარება სახელმწიფო ბიუჯეტით დაფინანსებული სამედიცინო პროგრამებით.

ზოგიერთი სოციალური კატეგორიის მოსახლეობის სამედიცინო მომსახურების თანადაფინანსებისა და მოზრდილი მოსახლეობის რეაბილიტაციასთან დაკავშირებული ფინანსური რისკების დაცვა. სოფლებში სამედიცინო პერსონალის კადრების დამაგრების მიზნით მათი მატერიალურ სტიმულირება. გარკვეული კატეგორიებისათვის სოციალური დახმარებების გაცემა, 18 წლამდე ასაკის ბავშვთა (მათ შორის შეზღუდული შესაძლებლობის სტატუსის მქონე ბავშვი), შეზღუდული შესაძლებლობის სტატუსის მქონე პირთა და ხანდაზმულთა სამედიცინო/სოციალური რეაბილიტაცია და ცხოვრების ხარისიხის გაუმჯობესება. სტიქიის შედეგად დაზარალებული ოჯახების უსაფრთხო საცხოვრებლით უზრუნველყოფა.

სოციალურად დაუცველ ფენებსა და დაავადების მაღალი რისკის მოსახლეობის ჯანმრთელობის მდგომარეობის გაუმჯობესება და ცხოვრების ჯანსაღი წესის დამკვიდრების ხელშეწყობა, დაავადებათა პრევენცია და კონტროლი.

აჭარის ავტონომიურ რესპუბლიკაში დასაქმების სისტემისა და მექანიზმების განვითარების ხელშეწყობა, საზოგადოების სხვადასხვა ჯგუფის წევრების პროფესიული კვალიფიკაციის შეძენა/ამაღლება მათი დასაქმების ხელშეწყობის მიზნით.

თანამედროვე აგროტექნოლოგიების დანერგვა, ადგილობრივი პროდუქციის წარმოების კონკურენტუნარიანობის გაზრდა, ნიადაგის პროდუქტიულობის ამაღლება, ერთეული სასოფლო–სამეურნეო სავარგულის რაციონალური გამოყენება, აგრარულ სფეროში დასაქმებულთა პრაქტიკული უნარ–ჩვევებისა და ცოდნის გაფართოება, ადგილობრივად წარმოებული პროდუქციის რეალიზაციის ალტერნატიული სისტემების შექმნის ხელშწყობა.

 **გასული საბიუჯეტო წლის რესპუბლიკური ბიუჯეტის საბოლოო შედეგების ანალიზი**

აჭარის ავტონომიური რესპუბლიკის 2016 წლის რესპუბლიკური ბიუჯეტის შემოსულობების შესრულებამ 220 921,0 ათასი ლარი შეადგინა, რაც წინა წლის ანალოგიურ მაჩვენებელს 10,8 პროცენტით აღემატება.

2016 წლის ავტონომიური რესპუბლიკის რესპუბლიკური ბიუჯეტის შემოსავლებმა 202 441,5 ათასი ლარი შეადგინა:

ავტონომიური რესპუბლიკის რესპუბლიკური ბიუჯეტის შემოსავლების ძირითადი ნაწილი მოდის გადასახადებზე, რომელიც მოიცავს მხოლოდ საშემოსავლო გადასახადს. საშემოსავლო გადასახადის ფაქტიურმა შესრულებამ 185 370,9 ათასი ლარი შეადგინა, რაც 2015 წლის მაჩვენებელს აღემატება 17 986,2 ათასი ლარით, ანუ 10,7 პროცენტით.

რესპუბლიკური ბიუჯეტის 2016 წლის სხვა შემოსავლების შესრულებამ შეადგინა 16 570,6 ათასი ლარი.

სახელმწიფო ბიუჯეტიდან მიღებული გრანტების შესრულებამ შეადგინა 500,0 ათასი ლარი;

არაფინანსური აქტივების კლებით (აქტივების გაყიდვა) რესპუბლიკურ ბიუჯეტში ჩაირიცხა 17 790,4 ათასი ლარი.

ფინანსური აქტივების კლებით რესპუბლიკურ ბიუჯეტში ჩაირიცხა 689,2 ათასი ლარი.

**2016 წლის რესპუბლიკური ბიუჯეტით გამოყოფილი ასიგნებები სფეროების მიხედვით**

აღმასრულებელი და წარმომადგენლობითი ორგანოების საქმიანობის უზრუნველყოფა, ფინანსური და ფისკალური საქმიანობა, საგარეო ურთიერთობები, საერთო დანიშნულების მომსახურება, ვალთან დაკავშირებული ოპერაციები, სხვა არაკლასიფიცირებული საქმიანობა საერთო დანიშნულების სახელმწიფო მომსახურებაში 18 894,2 ათასი ლარი;

ფულადი ტრანსფერები მუნიციპალიტეტებში 45 271,2 ათასი ლარი;

ეკონომიკური საქმიანობა 54 135,9 ათასი ლარი, მათ შორის: სოფლის მეურნეობა, სატყეო მეურნეობა 8 756,7 ათასი ლარი, საავტომობილო ტრანსპორტი და გზები 36 542,1 ათასი ლარი, ეკონომიკის სხვა დარგები 8 837,1 ათასი ლარი;

გარემოს დაცვა 1 141,4 ათასი ლარი;

საბინაო-კომუნალური მეურნეობა 1 715,2 ათასი ლარი

ჯანმრთელობის დაცვა 10 628,7 ათასი ლარი;

დასვენება, კულტურა და რელიგია 23 627,3 ათასი ლარი;

განათლება 20 944,0 ათასი ლარი;

სოციალური დაცვა 3 793,6 ათასი ლარი;

ფინანსური აქტივების ზრდა 4 400,0 ათასი ლარი;

ვალდებულებების მომსახურება და დაფარვა 1 539,1 ათასი ლარი.

**მიმდინარე საბიუჯეტო წლის რესპუბლიკური ბიუჯეტის გადამუშავებული პროგნოზი**

2017 წლის ავტონომიური რესპუბლიკის რესპუბლიკური ბიუჯეტის შემოსულობები განისაზღვრა 252 943,0 ათასი ლარის ოდენობით.

2017 წლის რესპუბლიკური ბიუჯეტის გადასახადების საპროგნოზო მაჩვენებელი შეადგენს 210 000,0 ათას ლარს, რესპუბლიკურ ბიუჯეტში გადასახადების კუთხით ირიცხება მხოლოდ საშემოსავლო გადასახადი.

2017 წლის რესპუბლიკური ბიუჯეტის სხვა შემოსავლების საპროგნოზო მაჩვენებელი შეადგენს 18 783,0 ათას ლარს.

2017 წელს არაფინანსური აქტივების კლებიდან მისაღები სახსრების საპროგნოზო მოცულობა შეადგენს 21 055,0 ათას ლარს. აღნიშნული სახსრების მობილიზება მთლიანად განხორციელდება სახელმწიფო და რესპუბლიკური საკუთრების ქონების რეალიზაციიდან.

ფინანსური აქტივების კლებიდან (გაყიდვა) მიღებული შემოსავლები შეადგენს 3 105,0 ათას ლარს.

2017 წლის 1 იანვრისათვის არსებული ნაშთი გამოყენებული იქნა 53 257,0 ათასი ლარის ოდენობით.

2017 წელს ავტონომიური რესპუბლიკის რესპუბლიკური ბიუჯეტის ასიგნებები განისაზღვრა 306 200,0 ათასი ლარის ოდენობით. ადგილობრივი შემოსავლების რაციონალურად მართვის პირობებში შესაძლებელი გახდა დაფინანსებულიყო რეგიონისათვის ისეთი მნიშვნელოვანი პროექტები, როგორიცაა:

ტყის დაცვა, მოვლა და სატყეო-სამეურნეო ინფრასტრუქტურის გამართვა 669,9 ათასი ლარი;

საგზაო და სამელიორაციო ინფრასტრუქტურის მშენებლობა, რეაბილიტაცია და მოვლა-შენახვა 47 738,4 ათასი ლარი;

უცხოეთიდან მიღებული დაფინანსების წყაროებით განსახორციელებელი საინვესტიციო პროექტები და ამ პროექტების თანადაფინანსების ხარჯები 765,0 ათასი ლარი;

განათლების, კულტურისა და სპორტის სფეროში განსახორციელებელი ინფრასტრუქტურული ღონისძიებები 8 629,7 ათასი ლარი;

უმაღლესი საგანმანათლებლო დაწესებულებების სამეცნიერო-კვლევითი საქმიანობის ხელშეწყობა და ინფრასტრუქტურის გაუმჯობესება 6 020,0 ათასი ლარი;

ჯანმრთელობის, სოციალური დაცვის, დასაქმებისა და დაავადებათა პრევენციის ღონისძიებები 13 020,8 ათასი ლარი;

სოფლის მეურნეობის ხელშეწყობისა და განვითარების ღონისძიებები 9 193,3 ათასი ლარი;

დასვენების, სპორტისა და კულტურის ობიექტების, ტურიზმის განვითარების ხელშეწყობა 18 663,0 ათასი ლარი;

საერთაშორისო სტანდარტების სტადიონისა და სპორტული კომპლექსის, ქალაქ ბათუმში მრავალპროფილური საავადმყოფოს მშენებლობა 38 000,0 ათასი ლარი;

მცირე და საშუალო ტურისტული ბიზნესის ხელშეწყობა 430,0 ათასი ლარი;

ქალაქმშენებლობითი და სივრცითი მოწყობის პროექტები 460,0 ათასი ლარი;

საინჟინრო და კომუნალური ინფრასტრუქტურა 12 748,4 ათასი ლარი;

ადგილობრივ თვითმმართველ ერთეულებში განსახორციელებელი სოციალური და ინფრასტრუქტურული პროგრამები 71 208,9 ათასი ლარი;

**აჭარის ავტონომიური რესპუბლიკის 2018-2021 წლების რესპუბლიკური ბიუჯეტის მაჩვენებლები**

ა) შემოსულობები:

2018 წლისათვის ავტონომიური რესპუბლიკის რესპუბლიკური ბიუჯეტის საპროგნოზო მაჩვენებელი განისაზღვრა 355 000,0 ათასი ლარის ოდენობით, მათ შორის შემოსავლები შეადგენს 240 000,0 ათას ლარს. საშემოსავლო გადასახადის მომდევნო წლის საპროგნოზო მოცულობა შესაძლებელია განისაზღვროს 225 000,0 ათასი ლარით;

2019-2021 წლის საშემოსავლო გადასახადის პროგნოზი განისაზღვრა შესაბამისად 2019 წელს 231 000,0 ათასი ლარით, 2020 წელს 237 000,0 ათასი ლარით და 2021 წლისათვის 243 000,0 ათასი ლარის ოდენობით.

ავტონომიური რესპუბლიკის შემოსავლების ზრდა განპირობებულია საქართველოში ეკონომიკური და სოციალური ფონის გაუმჯობესებით, რაც ხელს შეუწყობს ახალი სამუშაო ადგილების შექმნას, დასაქმებულთა რიცხოვნობის ზრდას და სამეწარმეო სექტორის გააქტიურებას.

სხვა შემოსავლების საპროგნოზო მაჩვენებელი წლების მიხედვით უმნიშვნელოდ იცვლება შესაბამისად 2018 წელს სხვა შემოსავლების საპროგნოზო მაჩვენებელი განისაზღვრა 15 000,0 ათასი ლარით, 2019 წელს 10 510,0 ათასი ლარით, 2020 წელს 11 300,0 ათასი ლარით, ხოლო 2021 წელს კი 12 900,0 ათასი ლარით. სხვა შემოსავლების სახეში ძირითადად მობილიზდება დეპოზიტებსა და ანგარიშებზე დარიცხული პროცენტები, სახელმწიფოს წილობრივი მონაწილეობით მოქმედი საწარმოების მოგებიდან მიღებული დივიდენდები, რენტა, საქონლისა და მომსახურების რეალიზაციის კუთხით მიღებული შემოსავლები, სანქციები (ჯარიმები და საურავები) და სხვა არაკლასიფიცირებული შემოსავლები.

არაფინანსური აქტივების კლების საპროგნოზო მაჩვენებელი 2018 წლისათვის განისაზღვრა 20 000,0 ათასი ლარის ოდენობით.

ფინანსური აქტივების შემცირების კუთხით (2018 წლისათვის არსებული ნაშთის გამოყენება) იგეგმება 95 000,0 ათასი ლარის გამოყენება.

ბ) გადასახდელები:

2018 წლისათვის ავტონომიური რესპუბლიკის რესპუბლიკური ბიუჯეტის გადასახდელების საპროგნოზო მაჩვენებელი განისაზღვრა 355 000,0 ათასი ლარის ოდენობით.

მხარჯავი დაწესებულებების მიხედვით 2018 წლის რესპუბლიკური ბიუჯეტის გადასახდელები მხარჯავი დაწესებულებების მიხედვით შემდეგნაირად გადანაწილდა:

• აჭარის ავტონომიური რესპუბლიკის უმაღლესი საბჭო - 4 846,8 ათასი ლარი;

• აჭარის ავტონომიური რესპუბლიკის საარჩევნო ადმინისტრაცია - 636,6 ათასი ლარი;

• აჭარის ავტონომიური რესპუბლიკის მთავრობა და მასთან არსებული ორგანიზაციები - 76 763,7 ათასი ლარი, მათ შორის:

 აჭარის ავტონომიური რესპუბლიკის მთავრობის აპარატი - 3 556,7 ათასი ლარი;

აჭარის ავტონომიური რესპუბლიკის გარემოს დაცვისა და ბუნებრივი რესურსების სამმართველო - 4 341,0 ათასი ლარი;

აჭარის ავტონომიური რესპუბლიკის ტურიზმისა და კურორტების დეპარტამენტი - 9 764,8 ათასი ლარი;

აჭარის ავტონომიური რესპუბლიკის საარქივო სამმართველო - 2 179,8 ათასი ლარი;

აჭარის ავტონომიური რესპუბლიკის საავტომობილო გზებისა და სამელიორაციო სისტემების მართვის დეპარტამენტი - 56 921,4 ათასი ლარი;

• აჭარის ავტონომიური რესპუბლიკის ფინანსთა და ეკონომიკის სამინისტრო - 45 595,7 ათასი ლარი;

• აჭარის ავტონომიური რესპუბლიკის განათლების, კულტურისა და სპორტის სამინისტრო - 50 269,6 ათასი ლარი;

• აჭარის ავტონომიური რესპუბლიკის ჯანმრთელობისა და სოციალური დაცვის სამინისტრო - 15 765,8 ათასი ლარი;

• აჭარის ავტონომიური რესპუბლიკის სოფლის მეურნეობის სამინისტრო - 12 885,2 ათასი ლარი;

• საერთო დანიშნულების რესპუბლიკური გადასახდელები- 148 236,6 ათასი ლარი;

|  |
| --- |
| **აჭარის ავტონომიური რესპუბლიკის რესპუბლიკური ბიუჯეტის მაჩვენებლები** |
| (ათასი ლარი) |
| დასახელება | 2016 წლის ფაქტი | 2017 წლის გეგმა | 2018 წლის გეგმა | 2019 წლის გეგმა | 2020 წლის გეგმა | 2021 წლის გეგმა |
|
| **შემოსავლები** | **202 441.5** | **228 783.0** | **240 000.0** | **241 510.0** | **248 300.0** | **255 900.0** |
| გადასახადები | 185 370.9 | 210 000.0 | 225 000.0 | 231 000.0 | 237 000.0 | 243 000.0 |
| გრანტები |  500.0 |   |   |   |   |   |
| სხვა შემოსავლები | 16 570.6 | 18 783.0 | 15 000.0 | 10 510.0 | 11 300.0 | 12 900.0 |
| **ხარჯები** | **143 320.9** | **201 546.3** | **192 501.4** | **168 699.5** | **178 368.7** | **208 910.5** |
| შრომის ანაზღაურება | 38 176.0 | 36 999.2 | 35 879.9 | 35 642.3 | 37 840.2 | 35 644.3 |
| საქონელი და მომსახურება | 25 439.0 | 33 995.8 | 39 468.6 | 37 557.5 | 38 277.3 | 37 823.4 |
| პროცენტი |  308.0 |  410.0 |  356.9 |  318.4 |  284.6 |  248.0 |
| სუბსიდიები | 3 224.0 | 3 266.3 | 3 204.9 | 3 586.5 | 3 544.9 | 3 164.9 |
| გრანტები (გაცემული) | 49 125.5 | 77 839.5 | 69 413.0 | 55 040.9 | 60 040.9 | 65 040.9 |
| სოციალური უზრუნველყოფა | 9 002.3 | 9 568.5 | 9 770.9 | 11 245.2 | 12 295.3 | 13 225.3 |
| სხვა ხარჯები | 18 046.1 | 39 467.1 | 34 407.2 | 25 308.6 | 26 085.4 | 53 763.6 |
| **საოპერაციო სალდო** | **59 120.6** | **27 236.7** | **47 498.6** | **72 810.5** | **69 931.3** | **46 989.5** |
| **არაფინანსური აქტივების ცვლილება** | **19 040.2** | **43 684.9** | **66 310.3** | **38 529.3** | **41 837.4** | **44 431.3** |
| ზრდა (შეძენა) | 36 830.6 | 64 739.9 | 86 310.3 | 53 529.3 | 51 837.4 | 54 431.3 |
| კლება (გაყიდვა) | 17 790.4 | 21 055.0 | 20 000.0 | 15 000.0 | 10 000.0 | 10 000.0 |
| **მთლიანი სალდო** | **40 080.4** | **-16 448.2** | **-18 811.7** | **34 281.2** | **28 093.9** | **2 558.2** |
| **ფინანსური აქტივების ცვლილება** | **38 541.2** | **-18 328.2** | **-21 472.4** | **31 820.2** | **25 632.9** |  **97.2** |
| ზრდა | 39 230.4 | 38 033.8 | 73 527.6 | 69 813.5 | 64 107.1 |  97.2 |
| ვალუტა, დეპოზიტები | 34 830.4 |   |   |   |   |   |
| აქციები და სხვა კაპიტალი | 4 400.0 | 38 033.8 | 73 527.6 | 69 813.5 | 64 107.1 |  97.2 |
| კლება |  689.2 | 56 362.0 | 95 000.0 | 37 993.3 | 38 474.2 |  0.0 |
| ვალუტა, დეპოზიტები |   | 53 257.0 | 95 000.0 | 37 993.3 | 38 474.2 |   |
| აქციები და სხვა კაპიტალი |  689.2 | 3 105.0 |   |   |   |   |
| **ვალდებულებების ცვლილება** | **-1 539.1** | **-1 880.0** | **-2 660.7** | **-2 461.1** | **-2 461.1** | **-2 461.1** |
| კლება | 1 539.1 | 1 880.0 | 2 660.7 | 2 461.1 | 2 461.1 | 2 461.1 |
| სესხები | 1 220.7 | 1 880.0 | 2 660.7 | 2 461.1 | 2 461.1 | 2 461.1 |
| სხვა კრედიტორული დავალიანებები |  318.5 |   |   |   |   |   |
| **ბალანსი** |  **0.0** |  **0.0** |  **0.0** |  **0.0** |  **0.0** |  **0.0** |
|  |  |  |  |  |  |  |  |
|  აჭარის ავტონომიური რესპუბლიკის რესპუბლიკური ბიუჯეტის შემოსულობები, გადასახდელები და ნაშთის ცვლილება |
|  | (ათასი ლარი) |
| დასახელება | 2016 წლის ფაქტი | 2017 წლის გეგმა | 2018 წლის გეგმა | 2019 წლის გეგმა | 2020 წლის გეგმა | 2021 წლის გეგმა |
|
| **შემოსულობები** | **220 921.0** | **252 943.0** | **260 000.0** | **256 510.0** | **258 300.0** | **265 900.0** |
| შემოსავლები | 202 441.5 | 228 783.0 | 240 000.0 | 241 510.0 | 248 300.0 | 255 900.0 |
| არაფინანსური აქტივების კლება | 17 790.4 | 21 055.0 | 20 000.0 | 15 000.0 | 10 000.0 | 10 000.0 |
| ფინანსური აქტივების კლება (ნაშთის გამოკლებით) |  689.2 | 3 105.0 |  0.0 |  0.0 |  0.0 |  0.0 |
| ვალდებულებების ზრდა |  0.0 |  0.0 |  0.0 |  0.0 |  0.0 |  0.0 |
| **გადასახდელები** | **186 090.6** | **306 200.0** | **355 000.0** | **294 503.3** | **296 774.2** | **265 900.0** |
| ხარჯები | 143 320.9 | 201 546.3 | 192 501.4 | 168 699.5 | 178 368.7 | 208 910.5 |
| არაფინანსური აქტივების ზრდა | 36 830.6 | 64 739.9 | 86 310.3 | 53 529.3 | 51 837.4 | 54 431.3 |
| ფინანსური აქტივების ზრდა (ნაშთის გამოკლებით) | 4 400.0 | 38 033.8 | 73 527.6 | 69 813.5 | 64 107.1 |  97.2 |
| ვალდებულებების კლება | 1 539.1 | 1 880.0 | 2 660.7 | 2 461.1 | 2 461.1 | 2 461.1 |
| **ნაშთის ცვლილება** | **34 830.4** | **-53 257.0** | **-95 000.0** | **-37 993.3** | **-38 474.2** |  **0.0** |

|  |
| --- |
| აჭარის ავტონომიური რესპუბლიკის რესპუბლიკური ბიუჯეტის თითოეული მხარჯავი დაწესებულებისათვის 2018-2021 წლებში გასათვალისწინებელი ასიგნებების საორიენტაციო ზღვრული მოცულობა |
|  |  |  |  |  | (ათასი ლარი) |
| # | დასახელება | დასაქმებულთა საორიენტაციო ზღვრული მოცულობა 2018 წლისათვის | 2018 წლისათვის ზღვრული მოცულობა  | 2019 წლისათვის ზღვრული მოცულობა  | 2020 წლისათვის ზღვრული მოცულობა  | 2021 წლისათვის ზღვრული მოცულობა  |
| 1 | აჭარის ავტონომიური რესპუბლიკის უმაღლესი საბჭო | 104 | 4,846.8 | 4,846.8 | 4,846.8 | 4,846.8 |
| 2 | აჭარის ავტონომიური რესპუბლიკის უმაღლესი საარჩევნო კომისია | 21 | 636.6 | 636.6 | 3,845.2 | 636.6 |
| 3 | აჭარის ავტონომიური რესპუბლიკის მთავრობა და მასთან არსებული ორგანიზაციები | 488 | 76,763.6 | 70,572.9 | 72,532.9 | 74,582.9 |
| 4 | აჭარის ავტონომიური რესპუბლიკის ფინანსთა და ეკონომიკის სამინისტრო | 228 | 45,595.7 | 19,013.8 | 15,602.0 | 15,517.1 |
| 5 | აჭარის ავტონომიური რესპუბლიკის განათლების, კულტურისა და სპორტის სამინისტრო | 2307 | 50,269.6 | 44,595.9 | 44,848.2 | 45,293.1 |
| 6 | აჭარის ავტონომიური რესპუბლიკის ჯანმრთელობისა და სოციალური დაცვის სამინისტრო | 125 | 15,765.8 | 17,040.1 | 18,090.1 | 19,020.1 |
| 7 | აჭარის ავტონომიური რესპუბლიკის სოფლის მეურნეობის სამინისტრო | 113 | 12,885.2 | 12,687.2 | 12,637.2 | 12,637.2 |